Sonato sub la luna lumo
#000001
Ni daŭrigu nian omaĝon al Ludoviko van Beethoven, en ĉi tiu jaro 2020, kiam oni celebras la jubileon de lia baptotago, antaŭ 250 jaroj.
Ni proponas de tempo al tempo rememorigi unu flankon de lia multflanka grandega genieco.
Hodiaŭ ni parolas pri liaj mirindaj sonatoj, aparte pri la fama “Sonato sub la luna lumo”.
#000003
Beethoven verkis sonatojn por violono kaj piano kaj sonatojn por violonĉelo kaj piano.
Sed liaj 32 pianosonatoj enskribiĝis en la historion de Muziko kiel kulmina kolekto: la “Nova Testamento” de la verkoj por piano.
La kvin lastaj (numeroj 28 ĝis 32), verkitaj kiam la aŭtoro estis jam preskaŭ surda, alprenis aŭdacajn elementojn, kiuj faris ilin tute aparta kolekto, inkluzive pro la granda teknika defio por la pianistoj.
Ĉiu grava pianludisto klopodas registri per albumoj siajn interpretojn de tiuj ĉefverkoj.
#000005
La sonato numero 14 (verkita en la jaro 1801), alnomata “Sub la luna lumo” estas certe la plej konata el la betovenaj pianosonatoj.
Tamen, fakuloj opinias, ke ĝi ne estas lia plej valora sonato.
Laŭŝajne eĉ la aŭtoro mem tiel opiniis.
Ankaŭ aliaj vaste famiĝis, kiel la “Patosa” (numero 8) kaj “Appassionata” (numero 23).
#000006
La sonato numero 14 ricevis ankaŭ la subtitolon “Preskaŭ-fantazio”.
Estas neeble ne senti la magian delikatecon de ĝia unua movimento.
La alnomon “Sub la luna lumo” donis al ĝi la germana poeto kaj muzikokritikisto Ludoviko Relistab, post la morto de la aŭtoro.
Li diris, ke la unua movimento memorigas lin pri lunaj reflektoj sur la Lucerna lago, en Svisujo.
#000007
Ne estas tute certe, al kiu Beethoven dediĉis la belan komponaĵon.
Por iuj interpretistoj, ĝi rezultis de lia “interna voĉo“, kiu klopodas akcepti la destinon, kaj insiste demandadas per ripetaj sonoj; por aliaj, ĝi estas funebra lamento pro la morto de estimata nobelo; ankoraŭ aliaj, ĝi estas malĝoja omaĝo al amatino, al kiu li ne sukcesis ligiĝi.
La dua movimento estas menueto malpeza kaj gaja.
La tria movimento, pli longa kaj drameca, alternigas angoron kaj lirikon.
#000008
”Sub la luna lumo“ estas stranga fenomeno: oni aŭskultas ĝin milfoje, kaj milfoje emociiĝas.
#000009
Ni daŭrigu nian omaĝon al Ludoviko van Beethoven, en ĉi tiu jaro 2020, kiam oni celebras la jubileon de lia baptotago, antaŭ 250 jaroj.
Let us continue our tribute to Ludwik van Beethoven, in this year 2020, when the jubilee of his baptism is celebrated, 250 years ago.
Ni proponas de tempo al tempo rememorigi unu flankon de lia multflanka grandega genieco.
We offer to occasionally recall one side of his multifaceted immense genius.
Hodiaŭ ni parolas pri liaj mirindaj sonatoj, aparte pri la fama “Sonato sub la luna lumo”.
Today we talk about his wonderful sonatas, especially the famous "Sonata under the moonlight".
#000013
”Sub la luna lumo“ estas stranga fenomeno: oni aŭskultas ĝin milfoje, kaj milfoje emociiĝas.
"Under the moonlight" is a strange phenomenon: you listen to it a thousand times, and you get excited a thousand times.
#000019